Folketing
2001-02-22

Til CD: Tekniske løsninger kan være udmærket, hvis du har en fugl i hånden. Man må skelne imellem, om du har en fugl i hånden eller den er på taget. Hvis du har en teknisk løsning her og nu, kan den jo være fin, men det springende punkt er, om man forventer, at der ud i en eller anden fremtid kommer en teknisk løsning dalende ned fra himlen. Jeg talte imod det tekniske fix, ikke imod en fundamental omlægning, og at bruge al den viden, al den erfaring, man har i den forbindelse, er selvfølgelig fint. Det er det ene forhold. Og det andet forhold, som er til hr. Hans Christian Schmidt, er, at jeg tror, at vi skal dele diskussionen op i to dele og lige dvæle et lille øjeblik ved den der med dybstrøelsen. Jeg forstod på hr. Hans Christian Schmidt, at der ikke var nogen indvendinger imod det, der ikke var nogen kommentarer til det. Det i sig selv er jo et gode, ikke?